GJYKATA EVROPIANE E TË DREJTAVE TË NJERIUT 
SEKSIONI I TRETË

VENDIM
Kërkesa nr. 11220/09

Sadik Llukacaj
kundër Shqipërisë
dhe 3 kërkesa të tjera
(shih tabelën bashkëlidhur)

Gjykata Evropiane e të Drejtave të Njeriut (Seksioni i Tretë), e mbledhur më 2 tetor 2022, si Komision, i përbërë nga: 
 Andreas Zünd, kryetar,
 Darian Pavli, 
 Frédéric Krenc, gjyqtarë,
dhe Viktoriya Maradudina, zëvendësregjistrare e përkohshme e Seksionit,   
Pasi morën në konsideratë kërkesat e mësipërme paraqitur në data të ndryshme, sipas tabelës bashkëlidhur,
Duke marrë në konsideratë parashtrimet e paraqitura nga Qeveria e paditur dhe parashtrimet e paraqitura nga kërkuesit si përgjigje ndaj të parave,
Pasi diskutoi, vendos si më poshtë: 
FAKTET DHE PROCEDURA 
Lista e kërkuesve dhe detajet përkatëse të kërkesave janë paraqitur në tabelën bashkëlidhur. 
Kërkuesit u përfaqësuan nga z. B. Muslija, një avokat i cili e ushtron profesionin në Shkodër.
Ankesat e kërkuesve sipas nenit 6 § 1 të Konventës, në lidhje me tejzgjatjen e procedurave civile vendase, iu komunikuan Qeverisë së Shqipërisë (“Qeveria”). 
LIGJI
I. BASHKIMI I KËRKESAVE
Duke pasur në konsideratë lëndën e ngjashme të kërkesave, Gjykata e gjykon të përshtatshme t’i shqyrtojë ato së bashku në një vendim të vetëm. 
II. SHKELJE E PRETENDUAR E NENIT 6 § 1 TË KONVENTËS 
Gjykata nënvizon se në mbështetje të nenit 35 § 2 (b) të Konventës, nuk do të shqyrtojë asnjë kërkesë të paraqitur në mbështetje të nenit 34, e cila është në thelb e njëjtë me një çështje që tashmë është shqyrtuar prej saj, në rast se kërkesa e re nuk përmban asnjë informacion të ri. 
Për sa i përket ankesave të kërkuesve në lidhje me kohëzgjatjen e procedurave civile në Gjykatën e Lartë, të cilat përfunduan më 25 prill 2014, Gjykata tashmë i ka shqyrtuar këto ankesa në vendimin e saj Lacej dhe të tjerët kundër Shqipërisë ([Komisioni]), nr. 22122/08, 29 shtator 2022). Në këtë vendim, në lidhje me të njëjtën ankesë, Gjykata konstatoi një shkelje ndaj kërkuesve Kisha Orthodokse Autoqefale e Shqipërisë dhe Komuniteti Musliman i Shqipërisë, u akordoi kompensim të drejtë, dhe i gjykoi të papranueshme ankesat e kërkuesve Llukacaj dhe Ulqinaku pasi nuk përputheshin ratione personae  me parashikimet e Konventës. 
Në mbështetje të rrethanave, Gjykata konstaton se këto ankesa, në thelb, janë të njëjta sipas interpretimit të nenit 35 § 2 (b) të Konventës, ashtu si edhe kërkesa e shqyrtuar prej saj në vendimin Lacej dhe të tjerët, cituar më sipër. Për këtë arsye, këto ankesa duhet të rrëzohen si të papranueshme në përputhje me nenin 35 § 4. 
Për këto arsye, Gjykata, në mënyrë unanime, 
Vendos t’i bashkojë kërkesat; 
I deklaron kërkesat të papranueshme. 
Hartuar në anglisht dhe njoftuar me shkrim, më 10 nëntor 2022. 

 Viktoriya Maradudina             		 Andreas Zünd
Zëvendësregjistrare e përkohshme       	Kryetar 

SHTOJCË
Lista e kërkesave të cilat paraqesin ankesa në mbështetje të nenit 6 § 1 të Konventës
(tejzgjatja e procedurave civile)

	Nr.
	Kërkesa nr. 
Data e paraqitjes 
	Emri i kërkuesit 
Viti i lindjes, ku është rasti

	1
	11220/09
13.5.2008
	Sadik LLUKACAJ
1936

	2
	11225/09
13.5.2008
	Adnan ULQINAKU
1940

	3
	11231/09
13.5.2008
	Kisha Orthodokse Autoqefale e Shqipërisë

	4
	11232/09
13.5.2008
	[bookmark: _GoBack]Komuniteti Mysliman i Shqipërisë 


































